འ་ཞ་ནི།ཏེ་བོད་ཀྱི་རུས་མཛོད་སོགས་སུ་བོད་ཀྱི་རུས་རྒྱུད་འཛིན་པའི་ཡུལ་ཁམས་ཞིག་ཏེ།རུས་མཛོད་མེ་ཏོག་སྐྱེད་ཚལ་ལས།ལྡོང་ལ་རུས་ཆེན་བཅོ་བརྒྱད།།སེང་རྒྱལ་འ་ཞ་བུ་དགུ་གྲོལ།།ཞེས་སོགས་བཤད་ཀྱང་།རྒྱ་ཡི་ཡིག་ཚང་ཁག་ཏུ་ཕྱི་ལོའི་དུས་རབས་གསུམ་པའི་དཀྱིལ་ཙམ་ནས་ད་ལྟའི་ནང་སོག་ཏུ་འབོད་ཀྱིན་པའི་འབྲོག་སྡེའི་མི་རིགས་ཚོ་པ་འགའ་མཚོ་སྔོན་པོའི་ནུབ་ཁུལ་དུ་བཅའ་སྡོད་ཀྱིས་རིམ་བཞིན་དབང་ཤུགས་ཅན་གྱི་རྒྱལ་ཁམས་ཞིག་ཆགས་ཏེ་རྒྱལ་ས་ལྟེ་བ་མཚོ་སྔོན་པོའི་ནུབ་འགྲམ་འ་ཞའི་རྒྱལ་མཁར་ཏེ་ཕུ་ཙི་ཀྲང་ཟེར་བ་དེ་ཡིན་པར་བྲིས་ཡོད་པ་དང་།ཕྱི་ལོ་༢༨༤ཙམ་ནས་རྒྱལ་རབས་དང་པོ་དམུ་རོང་ཀྲུ་གུ་ཕུན་ནས་ཕྱི་ལོ་༦༧༢སྟེ་རྒྱལ་རབས་མཐའ་མ་དམུ་རོང་ནཱོ་ཧྲི་པོ་བར་རྒྱལ་རབས་བཅུ་དགུ་ཙམ་བྱུང་ཡོད་པར་འདོད།